|  |
| --- |
| PRITARTA |
| Klaipėdos miesto savivaldybės |
| tarybos 2016 m. rugsėjo 8 d. |
| sprendimu Nr. T1-257 |

**Turto patikėjimo SUTARTIS**

Nr.

Klaipėda

Klaipėdos miesto savivaldybė, kodas 111100775, buveinės adresas: Liepų g. 11, 91502 Klaipėda, atstovaujama Klaipėdos miesto savivaldybės administracijos direktoriaus Sauliaus Budino, veikiančio pagal Klaipėdos miesto savivaldybės tarybos 2016 m. \_\_\_\_\_\_\_\_\_\_\_\_\_\_\_ d. sprendimą Nr. \_\_\_\_\_\_\_\_\_ (toliau vadinama Patikėtoju), irUAB „Senasis turgus“, kodas 140842929, buveinės adresas: Turgaus a. 5, 91245 Klaipėda, atstovaujama bendrovės direktoriaus Arvydo Gaudiešiaus, veikiančio pagal bendrovės įstatus (toliau vadinama Patikėtiniu), sudarė šią sutartį (toliau vadinama sutartis).

# I. Sutarties objektas ir dalykas

1. Šia sutartimi Patikėtojas patikėjimo teise perduoda Patikėtiniui šios sutarties galiojimo laikotarpiui automobilių stovėjimo aikštelės dalį (automobilių stovėjimo aikštelės, kurios unikalus Nr. 4400-2243-8496, žymėjimas plane 6b, bendras plotas – 4615 kv. m, dalis – 390,00 kv. m) ir paveda šiuose objektuose teikti viešąsias paslaugas, susijusias su kelių priežiūros ir saugaus eismo organizavimo funkcijų įgyvendinimu, o Patikėtinis įsipareigoja tą turtą valdyti, naudoti ir juo disponuoti Patikėtojo interesais.

2. Patikėjimo objektas – Patikėtojo Patikėtiniui perduotas turtas, skirtas valdyti, naudoti ir disponuoti juo šioje sutartyje numatytais tikslais ir sąlygomis.

3. Patikėtinis priima iš Patikėtojo turtą ir jį grąžina Patikėtojui pagal šalių pasirašytą turto priėmimo ir perdavimo aktą.

**II. Sutarties šalių teisės ir pareigos**

4. Patikėtinis įsipareigoja:

4.1. priimti Patikėtojo jam perduodamą patikėjimo objektą ir jį valdyti, naudoti bei juo disponuoti Patikėtojo vardu ir interesais tik sutarties 1 punkte nurodytai funkcijai įgyvendinti;

4.2. Patikėtinis negali Patikėtojo perduoto patikėjimo objekto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu.

5. Patikėtojas įsipareigoja:

5.1. kartu su perduodamu patikėjimo objektu pateikti Patikėtiniui visus tinkamam patikėjimo objekto valdymui, naudojimui, disponavimui juo Patikėtojo vardu ir interesais reikalingus dokumentus;

5.2. užtikrinti patikėjimo objekto atskyrimą nuo kito savo turto.

6. Patikėtojas turi teisę bet kuriuo sutarties galiojimo laikotarpio momentu pareikalauti grąžinti Patikėtiniui perduotą patikėjimo objektą, o Patikėtinis turi atitinkamą pareigą per 3 (tris) kalendorines dienas sudaryti sąlygas Patikėtojui ar jo įgaliotiems asmenims savo jėgomis ir sąskaita pasiimti perduotą patikėjimo objektą.

**III. Šalių atsakomybė ir atleidimo nuo jos sąlygos**

7. Patikėtinis atsako už patikėjimo objekto praradimą ar sugadinimą, atsiradusius šio objekto valdymo, naudojimo ir disponavimo juo metu, išskyrus tuos atvejus, kai šie nuostoliai ar sugadinimas atsirado dėl Patikėtojo veiksmų arba nenugalimos jėgos (*force majeure*) aplinkybių.

8. Patikėtinis atlygina visus Patikėtojo patirtus nuostolius, atsiradusius dėl Patikėtinio įsipareigojimų, nustatytų šia sutartimi, nevykdymo ar netinkamo vykdymo.

9. Patikėtojas atlygina visus Patikėtinio patirtus nuostolius, atsiradusius dėl Patikėtojo įsipareigojimų, nustatytų šia sutartimi, nevykdymo ar netinkamo vykdymo.

**IV. Sutarties galiojimas, pakeitimas ir nutraukimas**

10. Šalys susitaria, kad sutartis įsigalioja nuo patikėjimo objekto perdavimo momento.

11. Visi šios sutarties pakeitimai ir papildymai galioja, jeigu jie yra sudaryti raštu ir pasirašyti abiejų šalių.

12. Jeigu Patikėtinis ketina nutraukti šią sutartį savo noru, jis privalo apie tai informuoti Patikėtoją ne vėliau kaip prieš 60 (šešiasdešimt) kalendorinių dienų iki nutraukimo. Tokiu atveju Patikėtinis turi sudaryti Patikėtojui galimybę per šį terminą pasiimti perduotą patikėjimo objektą.

13. Patikėtojas turi teisę vienašališkai nutraukti šią sutartį bet kuriuo jos galiojimo laikotarpio momentu, pranešęs apie tokį savo ketinimą Patikėtiniui prieš 60 (šešiasdešimt) kalendorinių dienų iki nutraukimo. Patikėtojas turi teisę nedelsdamas nutraukti šią sutartį, jeigu Patikėtinis neužtikrina perduoto patikėjimo objekto saugumo, nesilaiko valdymo, naudojimo ir disponavimo juo sąlygų ar nesilaiko kitų savo įsipareigojimų pagal šią sutartį.

14. Sutartis laikoma nutrūkusia ir tais atvejais, kai:

14.1. Patikėtojas atsisako sutarties dėl to, kad Patikėtinis nebegali pats vykdyti sutarties. Šiuo atveju nėra taikoma sutarties nuostata, numatanti pareigą Patikėtiniui įspėti Patikėtoją apie ketinimą nutraukti sutartį ne vėliau kaip prieš 60 (šešiasdešimt) kalendorinių dienų;

14.2. Patikėtinis:

14.2.1. bankrutuojantis ar likviduojamas, restruktūrizuojamas;

14.2.2. nebegali pats vykdyti sutarties.

15. Ši sutartis galioja 10 metų.

16. Pasibaigus sutarties galiojimo terminui, šalių susitarimu sutartis gali būti pratęsiama.

**V. Baigiamosios nuostatos**

17. Visi su šia sutartimi susiję ginčai sprendžiami derybų būdu. Nesusitarus ginčai sprendžiami Lietuvos Respublikos įstatymų nustatyta tvarka.

18. Visi dėl šios sutarties reikalingi pranešimai turi būti raštiški ir išsiųsti paštu arba faksu žemiau nurodytais šalių adresais. Apie numatomą adresų pasikeitimą šalys įsipareigoja pranešti viena kitai ne vėliau kaip prieš 10 (dešimt) kalendorinių dienų iki šių duomenų pasikeitimo.

19. Sudaryti 2 (du) originalūs sutarties egzemplioriai lietuvių kalba, po vieną kiekvienai šaliai.

**VI. ŠALIŲ REKVIZITAI IR PARAŠAI**

|  |  |
| --- | --- |
| **Patikėtojas** | Klaipėdos miesto savivaldybė |
| Adresas korespondencijai | Liepų g. 11, LT-91502 Klaipėda |
| Telefono numeriai | (8 46) 39 60 08 |
| Fakso numeriai | (8 46) 41 00 47 |

|  |  |
| --- | --- |
| **Patikėtinis** | UAB „Senasis turgus“ |
| Adresas korespondencijai | Turgaus a. 5, LT-91245 Klaipėda |
| Telefono numeriai | (8 46) 41 25 07 |

|  |  |
| --- | --- |
| **PATIKĖTOJAS**Klaipėdos miesto savivaldybė Liepų g. 11, LT-91502 KlaipėdaKodas 111100775 | **PATIKĖTINIS**UAB „Senasis turgus“Turgaus a. 5, LT-91245 KlaipėdaKodas 140842929 |
| Savivaldybės administracijos direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Saulius Budinas | Direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Arvydas Gaudiešius |